|  |  |
| --- | --- |
| Grb Nisa_1.gif | **ГРАД НИШ – СКУПШТИНА ГРАДА**  **logo.gif** |
|  |
| **ТРЕЋЕ ИЗМЕНЕ И ДОПУНЕ**  **ГЕНЕРАЛНОГ УРБАНИСТИЧКОГ ПЛАНА НИША**  **2010-2025** | |
| Ниш, 2021. година | |

****

**ГРАД НИШ**

**СКУПШТИНА ГРАДА**

**ТРЕЋЕ ИЗМЕНЕ И ДОПУНЕ**

**ГЕНЕРАЛНОГ УРБАНИСТИЧКОГ ПЛАНА НИША**

**2010-2025**

НАРУЧИЛАЦ ПЛАНА

**ГРАД НИШ**

НОСИЛАЦ ИЗРАДЕ ПЛАНА

**ГРАДСКА УПРАВА ЗА ГРАЂЕВИНАРСТВО**

ОБРАЂИВАЧ

**ЈАВНО ПРЕДУЗЕЋЕ ЗАВОД ЗА УРБАНИЗАМ НИШ**

Руководилац израде плана,в.д. Директора,

**Тамара Јовановић, дипл.инж.арх. Иван Грмуша, дипл.инж.грађ.**

**лиценца број 200 1282 11**

Ниш, 2021. година

НА ИЗРАДИ ТРЕЋИХ ИЗМЕНА И ДОПУНА ГЕНЕРАЛНОГ УРБАНИСТИЧКОГ ПЛАНА НИША 2010-2025, УЧЕСТВОВАЛИ СУ:

***НАРУЧИЛАЦ:***ГРАД НИШ

***НОСИЛАЦ ИЗРАДЕ:***ГРАДСКА УПРАВА ЗА ГРАЂЕВИНАРСТВО

***ОБРАЂИВАЧ:***ЈП ЗАВОД ЗА УРБАНИЗАМ НИШ

***СТРУЧНИ ТИМ***

***РУКОВОДИЛАЦ ИЗРАДЕ ПЛАНА:*** Тамара Јовановић, дипл.инж.арх, лиценца бр. 200128211

***Полазне основе, урбанизам:*** мр Мирољуб Станковић, дипл.инж.арх.

Никола Лечић, дипл.инж.арх.

***Саобраћај:*** Слободан Мицић, дипл.инж.грађ.

***Мреже и објекти инфраструктуре:*** Милан Милосављевић. дипл.инж.маш.

Весна Стојановић. дипл.инж.грађ.

Марија Јанковић. дипл.инж.ел.

***Животна средина:*** Милијана Петковић-Костић. дипл.инж.пејз.арх.

***Геодезија:*** Зорица Голубовић, инж.геод.

Сања Николић, геометар

***Техничка подршка:*** Марко Томовић, мат.гимн.

Синиша Станковић, маш.тех..

**в.д. Д и р е к т о р а,**

**Иван Грмуша, дипл.инж.грађ.**

На основу члана 38. став 5. Закона о планирању и изградњи („Службени гласник РС“, бр. 72/09, 81/09 – исправка, 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19-др. закон, 9/20 и 52/21), и члана 27 Правилника о садржини, начину и поступку израде докумената просторног и урбанистичког планирања ("Службени гласник РС", број 32/19)

**ИЗЈАВЉУЈЕМ**

Да је плански документ **Треће измене и допуне** **Генералног урбанистичког плана Ниша 2010-2025** урађен у складу са Законом и прописима донетим на основу Закона, као и да је плански документ припремљен и усклађен са извештајима о обављеном јавном увиду.

Одговорни урбаниста,

**Тамара Јовановић, дипл.инж.арх.**

(лиценца бр. 200 1282 11)

\_\_\_\_\_\_\_\_\_\_\_\_\_\_\_\_\_\_\_\_\_\_

в.д. Директора,

\_\_\_\_\_\_\_\_\_\_\_\_\_\_\_\_\_\_\_\_\_\_

**Иван Грмуша, дипл.инж.грађ.**

С а д р ж а ј

OПШТА ДОКУМЕНТАЦИЈА

* Решење о регистрацији предузећа
* Лиценца одговорног урбанисте
* Изјава одговорног урбанисте

А. ТЕКСТУАЛНИ ДЕО

УВОДНЕ НАПОМЕНЕ 1

1. ПОЛАЗНЕ ОСНОВЕ

1.1. ПРАВНИ И ПЛАНСКИ ОСНОВ ЗА ИЗРАДУ ТРЕЋИХ ИЗМЕНА И ДОПУНА ПЛАНА 2

1.2. ОБАВЕЗЕ, УСЛОВИ И СМЕРНИЦЕ ИЗ ПЛАНСКИХ ДОКУМЕНАТА ВИШЕГ РЕДА 2

1.3. ОБУХВАТ И ОПИС ГРАНИЦЕ ТРЕЋИХ ИЗМЕНА И ДОПУНА ПЛАНА 5

1.4. ПРИКУПЉЕНИ УСЛОВИ И ПОДАЦИ НАДЛЕЖНИХ ИНСТИТУЦИЈА 6

2. ПЛАНСКИ ДЕО 8

3. САДРЖАЈ ГРАФИЧКОГ ДЕЛА 14

4. САДРЖАЈ ДОКУМЕНТАЦИЈЕ 14

5. ЗАВРШНЕ ОДРЕДБЕ 16

Б. ГРАФИЧКИ ДЕО

В. ДОКУМЕНТАЦИЈА

На основу члана 35. став. 7. Закона о планирању и изградњи ("Службени гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др. закон, 9/20 и 52/21) и члана 37. тачка 6. Статута Града Ниша ("Службени лист Града Ниша", бр. 88/08, 143/16 и 18/19),

Скупштина Града Ниша, на седници одржаној \_\_.\_\_.2021. године, донела је

**ТРЕЋЕ ИЗМЕНЕ И ДОПУНЕ**

**ГЕНЕРАЛНОГ УРБАНИСТИЧКОГ ПЛАНА НИША 2010-2025**

УВОДНЕ НАПОМЕНЕ

Изради Трећих измена и допуна Генералног урбанистичког плана Ниша 2010-2025 ("Службени лист Града Ниша", бр. 43/2011, 136/2016 и 26/2018), у даљем тексту: Треће измене и допуне Плана, приступа се на основу Одлуке о изради Трећих измена и допуна Генералног урбанистичког плана Ниша 2010- 2025. ("Службени лист Града Ниша", бр.108/2020) у даљем тексту: Одлука о изради, и Иницијативе Главног урбанисте Града Ниша од 13.11.2020. године.

Треће измене и допуне Плана израђују се за део грађевинског подручја у обухвату Генералног урбанистичког плана Ниша 2010-2025. ("Службени лист Града Ниша", бр. 43/2011, 136/2016 и 26/2018), у даљем тексту: "Oсновни план", а на основу Програма развоја Града Ниша за 2020.годину ("Службени лист Града Ниша", 107/2019), Поглавље 2.1. "Студијска, урбанистичка и планска документација-уређење простора".

Повод израде Трећих измена и допуна Плана је преиспитивање планских решења дефинисаних Основним планом, у складу са насталим потребама уређења и изградње простора, уз поштовање утврђених генералних праваца и коридора за саобраћајну, енергетску, водопривредну и другу инфраструктуру, и стварање планског основа за уређење и изградњу блокова / комплекса мешовитих намена.

Циљ израде Трећих измена и допуна Плана је сагледавање могућности за изградњу вискоких објеката и дефинисање осталих параметара у обухвату Трећих измена и допуна Плана, као и прецизирање локација нових јавних функција. Пратећи циљ израде Трећих измена и допуна Плана је обезбеђивање услова за просторно уређење и изградњу објеката, у складу са генералним урбанистичким решењима у широј зони и планираном саобраћајном матрицом, као и преиспитивање планских решења у складу са потребама уређења и изградње простора.

Треће измене и допуне Плана јесу парцијалне измене којима се поштује континуитет планских поставки Основног плана као стратешког документа, уз стварање основа за формирање зона мешовитих намена, потенцијалних локација за изградњу високих објеката, и решава потреба за локацијама јавне намене.

За потребе израде Трећих измена и допуна Плана, извршена је анализа критеријума за одређивање могућих карактеристика значајних утицаја Плана на животну средину, на основу које је Секретаријат за планирање и изградњу, уз претходно мишљење Секретаријата за животну средину, донео Одлуку о неприступању изради стратешке процене утицаја Трећих измена и допуна Генералног урбанистичког плана Ниша 2010-2025. - на животну средину, број 353-1389/2020-06 од 25.11.2020. године ("Службени лист Града Ниша", бр.108/2020), која је саставни део Одлуке о изради.

1. ПОЛАЗНЕ ОСНОВЕ

1.1. ПРАВНИ И ПЛАНСКИ ОСНОВ ЗА ИЗРАДУ ТРЕЋИХ ИЗМЕНА И ДОПУНА ПЛАНА

Правни основ за израду Плана представља:

* Закон о планирању и изградњи ("Службени гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др. закон, 9/20 и 52/21),
* Правилник о садржини, начину и поступку израде докумената просторног и урбанистичког планирања ("Сл.гласник РС", бр. 32/19),
* Одлука о изради Трећих измена и допуна Генералног урбанистичког плана Ниша 2010-2025. ("Службени лист Града Ниша", бр.108/2020).

Плански основ за израду Трећих измена и допуна Плана представља Просторни план административног подручја Града Ниша 2021 ("Службени лист Града Ниша", бр. 45/2011).

Подручје Трећих измена и допуна Плана обухвата део Основног плана, чија су решења релевантна за њихову израду.

1.2. ОБАВЕЗЕ, УСЛОВИ И СМЕРНИЦЕ ИЗ ПЛАНСКИХ ДОКУМЕНАТА ВИШЕГ РЕДА

ИЗВОД ИЗ ПРОСТОРНОГ ПЛАНА АДМИНИСТРАТИВНОГ ПОДРУЧЈА ГРАДА НИША 2021 ("Службени лист Града Ниша", бр.45/11)

Просторни план административног подручја града Ниша 2021. (у даљем тексту: ППАП Града Ниша), обухвата подручје територије пет (5) градских општина са 71 насељеним местом и 71 катастарском општином у укупној површини од 596,78km². ППАП Града Ниша је припремљен за временски период до 2021. године и представља развојни документ који усмерава рационалну организацију, уређење и заштиту подручја града Ниша ка одрживим формама реализације националних, регионалних и локалних развојних интереса и операционализације секторских и интегралних стратегија развоја Града Ниша. ППАП Града Ниша дефинисана је концепција интегралног, одрживог, уравнотеженог друштвено-економског и просторног развоја; усаглашена су планска решења са концепцијом просторног развоја Србије, као модерног друштва развијене економије и вишег стандара квалитета живота свих становника; дефинисана су просторна решења у области привреде, становања, инфраструктурних система, грађевинског земљишта, размештаја становништва, јавних служби (мрежа објеката јавних служби прати централитет насеља, планиране зоне становања, дефинисана је у складу са постављеним циљевима у овој области, очекиваним демографским трендовима и развојним могућностима града Ниша); утврђени су услови и мере за отклањање последица бесправне градње, неодговарајућег и ненаменског коришћења земљишта, недовољно развијене и нефункционалне мреже саобраћаја; планирани су просторни услови за развој малих и средњих предузећа; дефинисани су параметри координације и оживљавања инфраструктурних токова, као и могућност промене комплекса ''посебне намене'' оцењених као неперспективни, у намену коришћења за цивилне сврхе. Гравитациона снага Ниша огледа се у понуди услова за развој високог образовања, секундарне и терцијалне здравствене заштите, спортско-рекреативних центара, подизање капацитета институција културе, заштитом културног наслеђа и његовом интеграцијом у туристичку понуду и формирање културног идентитета града.

Релевантне су и следеће одредбе ППАП Града Ниша: Урбанистички планови ће се радити у складу са концепцијом, смерницама, планским решењима коришћења, уређења и заштите планског подручја, а на основу Правила уређења и грађења, која су утврђена ППАП Града Ниша. Одступања од утврђених правила могућа су у зонама постојеће изграђености, у оквирима просторних могућности и еколошке толерантности. У границама Генералног урбанистичког плана Ниша примењиваће се планска решења, правила уређења и грађења утврђена тим генералним планом, ако нису у супротности са решењима и правилима ППАП Града Ниша. У случају неусаглашености примењиваће се решења и правила утврђена ППАП Града Ниша.

ИЗВОД ИЗ ГЕНЕРАЛНОГ УРБАНИСТИЧКОГ ПЛАНА НИША 2010-2025.

(Службени лист Града Ниша'', бр. 43/2011, 136/2016 и 26/2018)

Генерални урбанистички план Ниша припремљен је у складу са Законом, као стратешки развојни план, са општим елементима просторног развоја. У време доношења Одлуке о изради 26.05.2008. године наслов је у складу са Законом важећим до 34.08.2009. године био "Генерални план Ниша", а затим "Генерални урбанистички план Ниша". ГУП Ниша 2010-2025. године спроведен је кроз израду 22 плана генералне регулације.

ГУП Ниша, као стратешки плански документ сагледава потенцијале града, правце развоја јавних служби, саобраћаја, инфраструктуре, пословних и привредних зона, становања и туризма, уз дефинисање мера заштите простора и животне средине и утврђивање концепције развоја, уређења простора и грађења на планском подручју, као и критеријуме, смернице, урбанистичке нормативе и решења за изградњу, реконструкцију и заштиту простора за плански хоризонт до 2025. године.

Подручје ГУП-а Ниша захвата: територију целе градске општине Медијана и делове територије градских општина Црвени Крст, Пантелеј, Нишка Бања и Палилула. Подручје ГУП-а Ниша има површину од 266,77 km², што представља 44,70% Града (596,78 km²) и обухвата 23 целе катастарске општине, 19 делова катастарских општина и 36 насеља.

Концепција развоја у области саобраћаја условљена је саобраћајно - стратешким положајем Града Ниша, јер Ниш представља чвориште највишег ранга у Србији. Укрштање више врста саобраћаја врши се на овом подручју: коридор аутопута, железничке пруге, аеродром и планиране пруге за велике брзине Е-85 и Е-70, железничко чвориште, робно-претоварни центар, оптички каблови, транзитне централе, ТВ и ЦТ предајници, далеководи 400кВ. Основу градске саобраћајне мреже на подручју ГУП-а чине магистрални саобраћајни токови на правцу исток-запад, који треба да буду појачани изградњом јужног булевара, северног градског саобраћајног коридора, допунских магистралних саобраћајница дуж северне и јужне рубне зоне града и попречних магистралних саобраћајница, са одговарајућим међусобним везама и прикључцима на трасе аутопута.

Основни циљеви и задаци у области становања подрзумевају: одржавање и унапређивање квалитета и разноврсности становања, побољшање постојећег стамбеног фонда, обезбеђење већег броја локација за становање прилагођених потребама становника за различиту врсту изградње (тржишни услови), повећање стамбене површине по становнику, модернизацију инфраструктуре и комуналне опремљености. ГУП-ом Ниша предвиђају се и насељски центри приградских насеља настали углавном трансформацијом некадашњих сеоских насеља, постепено уклопљених у градску структуру.

У оквиру ГУП-а Ниша, организација јавних служби, поштује постојећу заступљеност садржаја и демографски аспект њиховог развоја, предвиђајући задржавање, реконструкцију и адаптацију постојећих капацитета, уз задовољење просторних, техничких и кадровских услова (обезбеђење територијалне доступности јавних служби). Потенцијали за развој јавних служби, подразумевају повећања капацитета и препознавање нових локација за комплексе образовања (у складу са површином гравитирања), модернизацију система образовања и научно-истраживачког рада, флексибилнији систем образовања који би брзо реаговао на потребе привреде, тржишта рада и технолошких промена, уз праћење истраживања тржишта рада и институционалну артикулацију његових потреба и захтева.

Циљеви и концепција развоја мреже центара су успостављање и хијерархијско установљавање система центара са јавним, снабдевачким и услужним функцијама. Мрежа центара обухвата следеће нивое центара, са међусобно дефинисаном хијерархијом: 1/ Главни градски центар; 2/ Нови градски центри; 3/ Секундарни градски центар; 4/ Насељски центри приградских насеља; 5/ Насељски центри нових приградских насеља; 6/ Центри заједница насеља и 7/ Специјализовани центри.

Комуналне функције представљају простори за функционисање комуналних и инфраструктурних система. У области електроенергетског снабдевања концепт развоја је обезбеђење потребног броја трафостаница свих напонских нивоа за равномерно снабдевање целе територије ГУП-а. Такође, планирано је и обезбеђење простора за развој гасоводне мреже и објеката за широку потрошњу и индустријске потрошаче; рационализација потрошње висококвалитетне воде за пиће и оријентација индустрије на снабдевање из водотокова, изградња јавне водоводне мреже у свим насељима на подручју Плана, размештај недостајућих запремина резервоарског простора и локација за њихову изградњу, уз прецизирање зона и појасева санитарне заштите око изворишта и објеката за водоснабдевање; реализација канализационе мреже са изградњом сепаратног система у насељима у којима се тек развија канализација, обезбеђење простора за сахрањивање и формирање мреже санитарно опремљених гробаља. У области формирања и уређења зелених и слободних површина концепт развоја подразумева стварање зона уређених, неизграђених површина за боравак у природи, рекреацију становништва, заштиту стамбених и јавних функција од транзитних саобраћајница, комуналних постројења и производних зона.

Циљеви и концепција развоја у области пословних и радних зона су обезбеђење просторних, саобраћајних и инфраструктурних услова за дугорочни привредни развој. Ради омогућавања "гринфилд" инвестиција потребно је комунално и инфраструктурно опремити нове радне зоне. Посебан потенцијал представљају постојеће радне зоне које нису у функцији и треба их ревитализовати и третирати као простор за "браунфилд" инвестиције.

Генерални урбанистички план садржи границе плана и обухват грађевинског подручја; генерална урбанистичка решења са наменама површина које су претежно планиране у грађевинском подручју; генералне правце и коридоре за саобраћајну, енергетску, водопривредну, комуналну и другу инфраструктуру; поделу на целине за даљу планску разраду плановима генералне регулације за цело грађевинско подручје; друге елементе који су значајни за даљу планску разраду урбанистичког плана. Саставни делови су: правила уређења; правила грађења и графички део.

Правила уређења садрже: концепцију уређења карактеристичних грађевинских зона или карактеристичних целина одређених планом према морфолошким, планским, историјско-амбијенталним, обликовним и другим карактеристикама; урбанистичке и друге услове за уређење и изградњу површина и објеката јавне намене и мреже саобраћајне и друге инфраструктуре; степен комуналне опремљености грађевинског земљишта; услове и мере заштите природних добара и непокретних културних добара и заштите природног и културног наслеђа, животне средине и живота и здравља људи; услове којима се површине и објекти јавне намене чине приступачним особама са инвалидитетом; попис објеката за које се пре санације или реконструкције морају израдити конзерваторски или други услови за предузимање мера техничке заштите и других радова у складу са посебним законом; мере енергетске ефикасности изградње и друге елементе значајне за спровођење планског документа.

Графичким делом планског документа приказана су решења у складу са садржином плана.

1.3. ОБУХВАТ И ОПИС ГРАНИЦЕ ТРЕЋИХ ИЗМЕНА И ДОПУНА ПЛАНА

Треће измене и допуне Плана израђују се у дефинисаном обухвату Основног плана, на простору укупне површине 170 ha, што представља 0,6% површине Основног плана (266,77 km2, односно 26.677 ha).

Трећим изменама и допунама Плана обухваћено је 16 зона на подручју 4 градске општине: ГО Медијана, ГО Црвени Крст, ГО Пантелеј и ГО Палилула (приказ у Табели 1).

Табела 1: *Обухват Трећих измена и допуна Плана по градским општинама*

|  |  |  |  |
| --- | --- | --- | --- |
| градска општина | ознака зоне | површина (ha) | % |
| **ГО Медијана** | **укупно** | **12.6** | **7%** |
| 1 | 9.3 |
| 2 | 0.9 |
| 3 | 2.2 |
| 4 | 0.2 |
| **ГО Црвени Крст** | **укупно** | **27.9** | **16%** |
| 5 | 16.3 |
| 6 | 6.8 |
| 7 | 4.7 |
| **ГО Пантелеј** | **укупно** | **52.2** | **31%** |
| 8 | 17.0 |
| 9 | 0.1 |
| 10 | 0.2 |
| 11 | 35.0 |
| **ГО Палилула** | **укупно** | **77.3** | **46%** |
| 12 | 31.9 |
| 13 | 3.9 |
| 14 | 17.4 |
| 15 | 22.7 |
| 16 | 1.5 |
| **Треће измене и допуне Плана укупно** | | **170** | **100%** |

Приказ обухваћених зона по градским општинама дат је на *Карти 1.1. Прегледна карта обухвата Трећих измена и допуна Плана*.

Трећим изменама и допунама Плана обухваћене су следеће зоне (намене) из Основног плана:

* становање великих густина у градском подручју,
* становање средњих густина у градском подручју,
* становање умерених густина у градском подручју,
* пословно-стамбена зона,
* социјално становање,
* пословно-трговински комплекс,
* пословно-производно-трговински комплекс,
* основно образовање,
* дечија заштита,
* спортски терен,
* парковско зеленило,
* култура и информисање (мултифункционални центар),
* саобраћајне површине,
* аутобуска станица,
* комунални објекти,
* зелена пијаца.

Приказ зона из Основног плана у обухвату Трећих измена и допуна Плана дат је на *Карти 1.2. Извод из Генералног урбанистичког плана Ниша 2010-2025 ("Службени лист града Ниша" бр. 43/11, 136/16 и 26/18)*.

Предметни обухват Трећих измена и допуна Плана биће даље разрађен и утврђен израдом/ изменом планова генералне и детаљне регулације.

Треће измене и допуне Плана израђене су на геореференцираним топографским подлогама, а ради бољег сагледавања простора коришћене су расположиве катастарске и ортофото подлоге.

1.4. ПРИКУПЉЕНИ УСЛОВИ И ПОДАЦИ НАДЛЕЖНИХ ИНСТИТУЦИЈА

У складу са чланом 45а Закона, Градска управа за грађевинарство прибавила је услове и податке од значаја за израду Трећих измена и допуна Плана, како је приказано у Табели 2.

Табела 2: *Списак потраживаних и прикупљених услова и података надлежних институција*

|  |  |  |  |  |
| --- | --- | --- | --- | --- |
|  | Институција | датум слања захтева | датум добијања услова | број предмета |
| 1 | ЈКП Градска топлана Ниш | 20.01.2021. | 02.03.2021. | 02-324/2 |
| 2 | ЈКП Горица Ниш | 20.01.2021. | 14.09.2021. | 964-001/21 |
| 3 | ЈКП "Тржница" Ниш | 20.01.2021. | 14.09.2021. | 1-1928 |
| 4 | ЈКП "Медијана" Ниш | 20.01.2021. |  |  |
| 5 | ЈКП за водовод и канализацију  "Naissus" Ниш | 20.01.2021. | 18.02.2021. | 2043/2 |
| 6 | ЈКП Дирекција за јавни превоз Града Ниша | 20.01.2021. | 28.01.2021. | 183/21 |
| 7 | Завод за заштиту споменика  културе Ниш | 20.01.2021. | 25.02.2021. | 127/4-03 |
| 8 | Завод за заштиту природе Србије  - Радна јединица у Нишу | 20.01.2021. | 15.03.2021. | 03 бр. 020-197/2 |
| 9 | Градска Управа за имовину и одрживи развој (организациони део за заштиту животне средине), Ниш | 20.01.2021. | 28.01.2021. | 501-4/2021-04 |
| 10 | Градска Управа за имовину и одрживи развој (организациони део за имовинско-правне послове), Ниш | 20.01.2021. | 03.11.2021 | 6899/2021-04 |
| 11 | Градска Управа за комуналне  делатности и инспекцијске послове, Ниш | 20.01.2021. |  |  |
| 12 | Канцеларија за локални економски развој, Ниш | 20.01.2021. | 14.09.2021. и 30.09.2021. | 2525/2021-11;  2681/2021-11 и  2682/2021-11 |
| 13 | Министарство заштите животне  средине, Београд | 20.01.2021. |  |  |
| 14 | Министарство одбране - Сектор  за материјалне ресурсе - Управа за инфраструктуру, Београд | 20.01.2021. |  |  |
| 15 | Министарство рударства и енергетике, Београд | 20.01.2021. | 25.03.2021. | 350-01-4/2021-06 |
| 16 | Министарство унутрашњих послова, Сектор за ванредне ситуације - Одељење за ванредне ситуације у Нишу | 20.01.2021. | 28.01.2021. | 217-116/21 |
| 17 | АД "Електромрежа Србије" - Инвестиције и стратегија | 20.01.2021. | 11.02.2021. | 130-00- UTD-003-95/2021- 002 |
| 18 | "Теленор" д.о.о., Нови Београд | 20.01.2021. |  |  |
| 19 | "VIP Mobile" д.о.о., Нови Београд | 20.01.2021. | 18.03.2021. | 821 |
| 20 | Предузеће за изградњу гасоводних система, транспорт и промет природног гаса, А.Д. "Југоросгаз", Београд | 20.01.2021. | 23.03.2021. | И/И-123 |
| 21 | "Инфраструктура железнице Србије" а.д., Београд | 20.01.2021. | 01.04.2021. | 3/2021-426 |
| 22 | ЈП "Путеви Србије", Сектор за стратегију, пројектовање и развој, Београд | 20.01.2021. | 18.02.2021. | 953-2150/21-1 |
| 23 | ЈВП "Србијаводе",  Водопривредни центар "Морава" Ниш | 20.01.2021. | 11.02.2021. | 1397/1 |
| 24 | Оператер дистрибутивног система ЕПС Дистрибуција д.о.о.  - Огранак Електродистрибуција Ниш | 20.01.2021. |  |  |
| 25 | "Телеком Србија" а.д., Регија Ниш/ИЈ Ниш/Служба за планирање и развој Ниш, Одељење за планирање и развој  приступне мреже Ниш | 20.01.2021. | 01.02.2021. | A334- 28539/2-  2021CJ |
| 26 | Директорат цивилног ваздухопловства Републике Србије, Београд | 26.01.2021. | 08.03.2021. | 4/3-10-0007/2021-  0002 |
| 27 | Министарство грађевинарства, саобраћаја и инфраструктуре, Београд | 18.02.2021. | 16.03.2021. | 350-01-  00240/2021-11 |

2. ПЛАНСКИ ДЕО

У текстуалном делу Основног плана врше се следеће измене и допуне:

**Измена и допуна бр. 1**

У поглављу 2.2.6. СТАНОВАЊЕ, у оквиру другог става додајe се нова тачка која гласи:

* + - * Зона мешовите намене

**Измена и допуна бр. 2**

У поглављу 2.2.6. СТАНОВАЊЕ, након последњег става ддодају се следећи ставови:

"Зона мешовите намене обухвата претежно стамбене и пословне зоне у којима ће се потенцијално градити високи објекти, зоне јавне намене и друге компатибилне намене.

Прелиминарни обухват зона мешовите намене приказан је на Карти 2.1. *Б-05 План намене простора*. Тачан обухват зона мешовите намене утврђује се планом генералне, односно детаљне регулације, сагледавањем капацитета саобраћајне, комуналне и друге инфраструктуре, капацитета потребних зелених површина, површина и објеката јавне намене и других компатибилних намена.

Изградња високих објеката у оквиру зона мешовите намене условљена је анализом и потврдом испуњености критеријума за изградњу високих објеката кроз план генералне, односно детаљне регулације, поштујући смернице из овог Плана."

**Измена и допуна бр. 3**

У поглављу 2.3.1.2.2. Површине осталих намена, након последњег става додаје се став који гласи:

"Зона мешовите намене, у оквриру категорије Б1. Становање, обухвата претежно стамбене и пословне зоне (остале намене) на површини од око 137 ha, у којима ће се даљом урбанистичком разрадом утврдити и зоне (површине) јавне намене."

**Измена и допуна бр. 4**

На крају поглавља 2.4.3.1. БИЛАНСИ ПЛАНИРАНИХ ПОВРШИНА, након Табеле 19. *Биланси планираних површина,* додаје се следећа табела:

Табела 19-а: *Биланси површина зона мешовите намене, зона јавне намене и зона остале намене, које су утврђене Трећим изменама и допунама Плана*:

|  |  |  |  |  |  |  |  |
| --- | --- | --- | --- | --- | --- | --- | --- |
| градска општина | ознака целине | Б.1.7. Зоне мешовите намене (ha) | Јавне намене (ha) | | Остале намене (ha) | | Укупно (ha) |
| ГО Медијана | **укупно** | **9.3** | **3.3** |  |  |  | **12.6** |
| 1 | 9.3 |  |  |  |  |  |
| 2 |  | 0.9 | А.3.1. Саобраћајне површине |  |  |  |
| 3 |  | 2.2 | A.1.4.9. Мултифункционлани објекат културе |  |  |  |
| 4 |  | 0.2 | A.1.4.9. Мултифункционлани објекат културе |  |  |  |
| ГО Црвени Крст | **укупно** |  | **26.4** |  | **1.5** |  | **27.9** |
| 5 |  | 16.3 | В.2.1. Спортско-рекреативни центар |  |  |  |
| 6 |  | 2.6 | A.3.2. Главна аутобуска станица |  |  |  |
| 6 |  | 1.2 | A.2.9. Зелена пијаца |  |  |  |
| 6 |  |  |  | 1.5 | Б.1.6. Пословно-стамбена зона |  |
| 7 |  | 4.7 | А.1.3.3. Специјализовани центар - секундарна заштита |  |  |  |
| ГО Пантелеј | **укупно** | **51.9** | **0.3** |  |  |  | **52.2** |
| 8 | 17.0 |  |  |  |  |  |
| 9 |  | 0.1 | А.4.2. Парковско зеленило |  |  |  |
| 10 |  | 0.2 | А.1.2.2. Дечија заштита |  |  |  |
| 11 | 35.0 |  |  |  |  |  |
| ГО Палилула | **укупно** | **75.8** | **1.5** |  |  |  | **77.3** |
| 12 | 31.9 |  |  |  |  |  |
| 13 | 3.9 |  |  |  |  |  |
| 14 | 17.4 |  |  |  |  |  |
| 15 | 22.7 |  |  |  |  |  |
| 16 |  | 1.5 | Б.1.1. Становање великих густина у градском подручју - становање уз подршку |  |  |  |
| **Треће измене и допуне Плана** | **укупно** | **137** | **31.5** |  | **1.5** |  | **170** |

**Измена и допуна бр. 5**

На крају поглавља 3.1. ПРАВИЛА ГРАЂЕЊА ПО НАМЕНАМА ПРОСТОРА додају се ставови, који гласе:

„Правила грађења дата овим Планом представљају опште смернице за изградњу објеката приликом израде планова генералне и детаљне регулације.

Приликом спровођења (планова генералне и детаљне регулације), као релевантан параметар на целом подручју обухвата Плана користити висину уместо спратности.

Приликом спровођења (планова генералне и детаљне регулације), као релевантан параметар на целом подручју обухвата Плана примењивати индекс заузетости или индекс изграђености.

Капацитети површина и објеката јавне намене, зелених површина и инфраструктуре, утврђују се даљом урбанистичком разрадом на основу смерница и критеријума из овог Плана, постојећих и планираних капацитета изградње, анализе потреба и капацитета у окружењу, као и услова и података надлежних институција.“

**Измена и допуна бр. 6**

Након поглавља 3.1.20. ПРАВИЛА ГРАЂЕЊА ПГ-20. додаје се поглавље које гласи:

"3.1.20.А. ПРАВИЛА ГРАЂЕЊА ПГ-20.А.

Дефинишу се правила грађења за следеће намене са заједничким и сродним карактеристикама грађења:

Б.1. Становање:

Б.1.7. ЗОНА МЕШОВИТЕ НАМЕНЕ

|  |  |  |
| --- | --- | --- |
|  | **Правила грађења** | **Табела ПГ-20.А.** |
| *Број* | *назив параметра* | *параметар* |
| 1. | Намена - основна (претежна) | становање, пословање |
| 2. | Намена - компатибилна | површине и објекти јавне намене, угоститељство, услуге и сервиси, занатство, инфраструктура |
| 3. | Намена - обавезујућа | површине и објекти јавне намене и уређени зелени и спортско-рекреативни простори, чији капацитети ће бити утврђени даљом урбанистичком разрадом на основу постојећих и планираних капацитета основне намене, анализе шире локације и услова и података надлежних институција. |
| 4. | Намена - забрањена | производња и садржаји који угрожавају животну средину, становање у приземљу |
| 5. | Услови за формирање грађевинске парцеле | утврдиће се даљом урбанистичком разрадом, у зависности од анализе потребних критеријума. |
| 6. | Индекс (степен) заузетости грађевинске парцеле | утврдиће се даљом урбанистичком разрадом, у зависности од анализе потребних критеријума. |
| 7. | Дозвољена висина објекта | утврдиће се даљом урбанистичком разрадом, у зависности од анализе потребних критеријума.  Високим објектима се сматрају сви стамбени и пословни објекти виши од 27m.  За високе објекте прибавити посебне услове Директората цивилног ваздухопловства. Високи објекти морају да буду прилагођени зонама полетно-слетних рави аеродрома (Карта 2.8. *Б-11-1 Зоне полетно-слетних равни аеродрома*) |
| 8. | Услови за изградњу објеката на парцели | дозвољава се изградња више објеката на једној грађевинској парцели, у складу са дефинисаним компатибилностима и прописаним удаљењима која ће бити утврђена даљом урбанистичком разрадом. |
| 9. | Услови за прикључење на инфраструктурну мрежу | утврдиће се даљом урбанистичком разрадом, у зависности од анализе потребних критеријума. у складу са условима ималаца јавних овлашћења |
| 10. | Зелене површине | утврдиће се даљом урбанистичком разрадом, у зависности од анализе потребних критеријума |
| 11. | Парикирање | паркирање обезбедити на нивоу зоне или у оквиру грађевинске парцеле. Нормативи ће се утврдити даљом урбанистичком разрадом, у зависности од анализе потребних критеријума |

**Измена и допуна бр. 7**

На крају поглавља 2.6.2.1.2.3. Мрежа 10 kV и трафостанице 10/0,4 kV, додају се следећи ставови, који гласе:

"Ради обезбеђења напајања електричном енергијом планираних објеката у зонама мешовите намене неопходно је предвидети изградњу нових трафостаница ТС 10/0.4 kV/kV., односно свих потребних напонских нивоа.

Планиране трафостанице, као и постојеће након реконструкције, на целој територији ГУП-а, могу бити и другачијег напонског нивоа од оног који је назначен на графичким прилозима ГУП-ом и плановима генералне и детаљне регулације, а у складу са потребама и техничким захтевима власника мреже и објеката енергетске инфраструктуре. Приликом спровођења ГУП-а, трафо станице треба третирати у оквиру важећих законских могућности, односно планом детаљне регулације, уколико није предвиђена одговарајућа компатибилна намена, или кроз урбанистички пројекат којим се сагледава јавна намена."

**Измена и допуна бр. 8**

На крају поглавља 2.6.2.2.1.1. ДЕФИНИСАЊЕ ЗОНА ТОПЛИФИКАЦИЈЕ И ГАСИФИКАЦИЈЕ, додају се следећи ставови, који гласе:

"За потребе изградње високих објеката неопходно је обезбедити стабилан извор топлотне енергије за снабдевање корисника. Предвидети снабдевање високих објеката топлотном енергијом прикључком на постојеће топловоде система централног снабдевања топлотном енергијом града, или прикључком високих објеката на гасоводну мрежу, у зависности од расположивости и близине постојећих топловода и гасовода.

Уколико у близини локација високих објеката не постоје изграђене гасоводне и топловодне мреже, за снабдевање ових објеката топлотном енергијом може се предвидети изградња нових топлотних извора (котларница), у оквиру објеката или ван њих. Планиране котларнице као погонско гориво могу користити пелет, дрвну сечку, природни гас и друге енергенте или термотехничке системе који имају минимални утицај на загађење животне средине.

У случају да не постоји могућност изградње котларница за прикључивање високих објеката, као ни могућност индивидуалних прикључака тих објеката на гасоводну и топловодну мрежу, могуће је користити електричну енергију за загревање и хлађење објеката користећи високоефикасне системе као што су топлотне пумпе свих врста или друге комбинације различитих термотехничких система високе ефикасности. Дозвољава се коришћење обновљивих извора енергије самостално или у комбинацији са другим системима за потребе грејања објеката, загревања санитарне воде и других потреба корисника.

Уколико се накнадно, условима надлежних институција или на терену приликом изградње утврди постојање инфраструктурних мрежа и објеката обавезно предвидети њихову заштиту и уколико је то неопходно предвидети измештање тих мрежа и објеката."

**Измена и допуна бр. 9**

На крају поглавља 5.7. ЕЛЕМЕНТИ КОЈИ СУ ОД ЗНАЧАЈА ЗА СПРОВОЂЕЊЕ ГУП-а, додају се следећи ставови, који гласе:

"Даљом урбанистичком разрадом, за зоне мешовите намене потребно је утврдити:

* прецизнији обухват зоне,
* однос основних и компатибилних намена у оквиру зоне,
* план грађевинских парцела, уколико се спровођење врши урбанистичким пројектом,
* смернице за заштиту индустријског наслеђа, уколико су ове зоне на простору брaунфилд локација,
* начин спровођења, који осим дефинисања даље разраде плановима детаљне регулације или урбанистичким пројектима, обухвата и правне, економске и друге механизме, као што је урбана комасација.

Нарочито је потребно испоштовати тачке 1-10 Решења о утврђивању мера и услова заштите животне средине број 501-4/2021-04 од 28.01.2021. године. (Документација Трећих измена и допуна Плана).

За зоне мешовите намене, које ће се спроводити кроз израду планова детаљне регулације, у оквиру припреме одлуке о изради плана дефинисаће се смернице и критеријуми за:

* претходну анализу утицаја високих објеката на животну средину и социјална питања,
* обавезу испитивања природних услова локације (педолошке, геоморфолошке, геолошке, хидрогеолошке и сеизмолошке карактеристике тла, климатске карактеристике и др),
* садржину просторно- програмске концепције (идејни архитектонски концепт, мастер план), при чему је потребно водити рачуна о поштовању битних визура, формирању силуете града и сл,
* анализу испуњености услова у погледу потребних капацитета зелених површина (јавне зелене површине и зелене површине унутар грађевинских парцела), као и "зелених веза" са окружењем (начин повезивања са већим постојећим и планираним зеленим површинама у окружењу),
* анализу испуњености услова у погледу потребних капацитета површина и објеката јавне намене у оквиру зоне, као и начина повезивања са површинама и обејктима јавне намене у окружењу,
* анализу урбане мобилности и доступности свих видова саобраћаја;
* обавезу дефинисања правила уређења у погледу потребних капацитета инфраструктуре;
* израду економске анализе, уз дефинисање потребе склaпања уговора о недостајућој инфраструктури и у тој фази;
* израду имовинско-правне анализе, у циљу сагледавања формално-правних могућности реализације планских решења,
* обавезу дефинисања фазности реализације планиране изградње,
* друге смернице и критеријуме, по потреби.

Плановима детаљне регулације може се преиспитати урбанистичка регулација у блоку, извршити редистрибуција намена и дефинисати ново решење уличне мреже, уз обавезно усклађивање са саобраћајним и инфраструктурним решењима изван планског обухвата.

Зоне мешовите намене не захтевају измену важећих планова генералне регулације, уколико се за зону мешовите намене изради план детаљне регулације чија решења (нарочито саобраћаја и инфраструктуре) нису у супротности са важећим планом генералне регулације, а испуњавају критеријуме за изградњу високих објеката.

Уколико се израдом/изменом плана генералне, односно детаљне регулације, у оквиру зоне мешовите намене утврди да простор не задовољава критеријуме за изградњу високих објеката, или се утврди потреба за задржавањем постојећих објеката са постојећом наменом, у тим случајевима, у оквиру зона мешовите намене биће прописана правила уређења и грађења за планска решења и намене за које се утврди да су могуће и адекватне у датом простору.

Ради задовољења основних потреба становника, препоручује се сагледавање и просторно дефинисање изградње објекта дечјих установа, здравствене станице/ амбуланте/ са апотеком, и уређених спортско-рекреативних простора, као јавних објеката на осталом земљишту, уколико то покаже анализа ужег и ширег окружења.

Приликом утврђивања границе грађевинског подручја, уважити релеватне податке катастра непокретности о градском грађевинском земљишту, и у складу са тим, определити намене површина.

У зони пословно-трговинског комплекса источно од улице Ваздухопловаца, могуће је на појединим грађевинским парцелама утврдити и производне намене које не угрожавају животну средину.

На локацији становања уз подршку, у Улици Петра Аранђеловића, размотрити могућност планирања других претежних јавних намена у оквиру блока (зеленило и др), уз анализу начина формирања грађевинских парцела, у складу са плановима изградње ЈП Градске стамбене агенције. Паркинг у оквиру јавне саобраћајнице, планирати у функцији становања уз подршку.

**Измена и допуна бр. 10**

У текстуалном делу Плана термин „социјално становање“ мења се у „становање уз подршку“.

3. САДРЖАЈ ГРАФИЧКОГ ДЕЛА

Карта 1.1. Прегледна карта обухвата Трећих измена и допуна Плана Р 1:50000

Карта 1.2. Извод из Генералног урбанистичког плана Ниша 2010-2025

("Службени лист града Ниша" бр. 43/11, 136/16 и 26/18) Р 1: 5000

Карта 2.1. Б-05 План намене простора Р 1:5000

Карта 2.2. Б-06 План диспозиције објеката за јавне и комуналне функције и мрежа центара Р 1:5000

Карта 2.3. Б-07 План стамбених површина Р 1:5000

Карта 2.4. Б-08 План радних и пословних зона Р 1:5000

Карта 2.5. Б-09 План површина за јавне намене Р 1:5000

Карта 2.6. Б-10 Правила грађења према просторним целинама и урбанистичким зонама Р 1:5000

Карта 2.7. Б-11 План саобраћајне мреже Р 1:5000

Карта 2.8. Б-11-1 Зоне полетно-слетних равни аеродрома Р 1:10000

Карта 2.9. Б-19 План уређења слободних површина и зеленила Р 1:5000

4. САДРЖАЈ ДОКУМЕНТАЦИЈЕ

* Иницијатива Главног урбанисте Града Ниша;
* Одлука о изради Плана са критеријумима;
* Јавни увид;
* Поновљени јавни увид;
* Извештаји Комисије за планове;
* Услови, подаци и мишљења надлежних институција:

1. ЈКП "Градска топлана" Ниш

2. ЈКП "Горица" Ниш

3. ЈКП "Тржница" Ниш

5. ЈКП за водовод и канализацију "Naissus" Ниш

6. ЈКП Дирекција за јавни превоз Града Ниша

7. Завод за заштиту споменика културе Ниш

8. Завод за заштиту природе Србије - Радна јединица у Нишу

9. Градска Управа за имовину и одрживи развој (организациони део за заштиту животне средине), Ниш

10. Градска Управа за имовину и одрживи развој (организациони део за имовинско-правне послове), Ниш

12. Канцеларија за локални економски развој, Ниш

15. Министарство рударства и енергетике, Београд

16. Министарство унутрашњих послова, Сектор за ванредне ситуације - Одељење за ванредне ситуације у Нишу

17. АД "Електромрежа Србије" - Инвестиције и стратегија, Београд

19. "VIP Mobile" д.о.о., Нови Београд

20. Предузеће за изградњу гасоводних система, транспорт и промет природног гаса, А.Д. "Југоросгаз", Београд

21. "Железнице Србије" а.д., Београд

22. ЈП "Путеви Србије", Сектор за стратегију, пројектовање и развој, Београд

23. ЈВП "СРБИЈАВОДЕ", Водопривредни центар "Морава" Ниш

25. "Телеком Србија" а.д., Регија Ниш/ИЈ Ниш/Служба за планирање и развој Ниш, Одељење за планирање и развој приступне мреже Ниш

26. Директорат цивилног ваздухопловства Републике Србије, Београд

27. Министарство грађевинарства, саобраћаја и инфраструктуре, Београд

* Мишљења градских општина;
* Сагласност Министарства грађевинарства, саобраћаја и инфраструктуре;
* Образложење Трећих измена и допуна Плана;

5. ЗАВРШНЕ ОДРЕДБЕ

Треће измене и допуне Плана израђене су у аналогном и дигиталном облику и достављају се: Градској управи за грађевинарство, Архиву Града Ниша, Министарству грађевинарства, саобраћаја и инфраструктуре и ЈП Заводу за урбанизам Ниш.

За потребе Централног регистра, Треће измене и допуне Плана се достављају у дигиталном облику.

Даном ступања на снагу Трећих измена и допуна Плана, престаје да важи графички део Генералног урбанистичког плана Ниша 2010-2025 ("Службени лист града Ниша" број 43/2011, 136/2016 и 26/2018) у границама обухвата Трећих измена и допуна Плана. Текстуални део Трећих измена и допуна Плана примењиваће се на целокупном подручју обухвата основног планског документа који се мења.

Треће измене и допуне Плана ступају на снагу осмог дана од дана објављивања у „Службеном листу Града Ниша“.

Треће измене и допуне Плана објављују се и у електронском облику путем интернета, и доступне су на увид јавности.

**Број: \_\_\_\_\_\_\_\_\_\_\_\_\_**

**Ниш, \_\_\_\_\_\_\_ 2021. године**

**СКУПШТИНА ГРАДА НИША**

**ПРЕДСЕДНИК СКУПШТИНЕ**

**др Бобан Џунић**

**ОБРАЗЛОЖЕЊЕ**

**ТРЕЋИХ ИЗМЕНА И ДОПУНА**

**ГЕНЕРАЛНОГ УРБАНИСТИЧКОГ ПЛАНА НИША 2010-2025**

Изради Трећих измена и допуна Генералног урбанистичког плана Ниша 2010-2025 ("Службени лист Града Ниша", бр. 43/2011, 136/2016 и 26/2018), у даљем тексту: Треће измене и допуне Плана, приступа се на основу Одлуке о изради Трећих измена и допуна Генералног урбанистичког плана Ниша 2010- 2025. ("Службени лист Града Ниша", бр.108/2020) у даљем тексту: Одлука о изради, и Иницијативе Главног урбанисте Града Ниша од 13.11.2020. године.

Треће измене и допуне Плана израђују се за део грађевинског подручја у обухвату Генералног урбанистичког плана Ниша 2010-2025. ("Службени лист Града Ниша", бр. 43/2011, 136/2016 и 26/2018), у даљем тексту: "Oсновни план", а на основу Програма развоја Града Ниша за 2020.годину ("Службени лист Града Ниша", 107/2019), Поглавље 2.1. "Студијска, урбанистичка и планска документација-уређење простора".

Повод израде Трећих измена и допуна Плана је преиспитивање планских решења дефинисаних Основним планом, у складу са насталим потребама уређења и изградње простора, уз поштовање утврђених генералних праваца и коридора за саобраћајну, енергетску, водопривредну и другу инфраструктуру, и стварање планског основа за уређење и изградњу блокова / комплекса мешовитих намена.

Циљ израде Трећих измена и допуна Плана је сагледавање могућности за изградњу вискоких објеката и дефинисање осталих параметара у обухвату Трећих измена и допуна Плана, као и прецизирање локација нових јавних функција. Пратећи циљ израде Трећих измена и допуна Плана је обезбеђивање услова за просторно уређење и изградњу објеката, у складу са генералним урбанистичким решењима у широј зони и планираном саобраћајном матрицом, као и преиспитивање планских решења у складу са потребама уређења и изградње простора.

Треће измене и допуне Плана јесу парцијалне измене којима се поштује континуитет планских поставки Основног плана као стратешког документа, уз стварање основа за формирање зона мешовите намене, потенцијалних локација за изградњу високих објеката, и решава потреба за локацијама јавне намене.

За потребе израде Трећих измена и допуна Плана, извршена је анализа критеријума за одређивање могућих карактеристика значајних утицаја Плана на животну средину, на основу које је Секретаријат за планирање и изградњу, уз претходно мишљење Секретаријата за животну средину, донео Одлуку о неприступању изради стратешке процене утицаја Трећих измена и допуна Генералног урбанистичког плана Ниша 2010-2025. - на животну средину, број 353-1389/2020-06 од 25.11.2020. године ("Службени лист Града Ниша", бр.108/2020), која је саставни део Одлуке о изради.

Треће измене и допуне Плана израђују се у дефинисаном обухвату Основног плана, на простору укупне површине 170 ha, што представља 0,6% површине Основног плана (266,77 km2, односно 26.677 ha).

Трећим изменама и допунама Плана обухваћено је 16 зона на подручју 4 градске општине: ГО Медијана, ГО Црвени Крст, ГО Пантелеј и ГО Палилула (приказ у Табели 1).

Табела 1: *Обухват Трећих измена и допуна Плана по градским општинама*

|  |  |  |
| --- | --- | --- |
| градска општина | површина (ha) | % |
| ГО Медијана | 12.6 | 7% |
| ГО Црвени Крст | 27.9 | 16% |
| ГО Пантелеј | 52.2 | 31% |
| ГО Палилула | 77.3 | 46% |
| Треће измене и допуне Плана укупно | 170 | 100% |

Предметни обухват Трећих измена и допуна Плана биће даље разрађен и утврђен израдом/ изменом планова генералне и детаљне регулације.

Трећим изменама и допунама Плана обухваћене су следеће зоне (намене) из Основног плана: становање великих густина у градском подручју, становање средњих густина у градском подручју, становање умерених густина у градском подручју, пословно-стамбена зона, социјално становање, пословно-трговински комплекс, пословно-производно-трговински комплекс, основно образовање, дечија заштита, спортски терен, парковско зеленило, култура и информисање (мултифункционални центар), саобраћајне површине, аутобуска станица, комунални објекти, зелена пијаца.

Од укупно 16 зона обухваћених Трећим изменама и допунама Плана, 7 je дефинисанo као "зоне мешовите намене", које обухватају претежно стамбене и пословне зоне укупне површине од око 137 ha, у којима ће се потенцијално градити високи објекти.

Одлуком о изради Трећих измена и допуна Плана биле су обухваћене 23 зоне у којима се потенцијално могу градити високи објекти. Ове зоне претпостављене су према критеријуму планираних претежних намена становања средњих густина, високих густина, као и пословно-стамбене зоне. У процесу израде планског документа, у складу са пристиглим условима надлежних институција, у првом реду Директората цивилног ваздухопловства, као и прелиминарним анализама појединачних локација, њихове величине и положаја, постојеће изграђености, саобраћајне доступности и инфраструктурне опремљености, дошло се до 7 зона које су у коначном дефинисане као „зоне мешовите намене“ у којима ће се потенцијално градити високи објекти, објекти јавне намене и друге компатибилне намене.

Тачан обухват зона мешовите намене утврђује се планом генералне, односно детаљне регулације, сагледавањем капацитета саобраћајне, комуналне и друге инфраструктуре, капацитета потребних зелених површина, површина и објеката јавне намене и других компатибилних намена.

Изградња високих објеката у оквиру зона мешовите намене условљена је анализом и потврдом испуњености критеријума за изградњу високих објеката кроз план генералне, односно детаљне регулације, поштујући смернице из овог Плана.

Правила грађења дата овим Планом представљају опште смернице за изградњу објеката приликом израде планова генералне и детаљне регулације.

Јавни увид обављен је у периоду од 05.08.2021. године до 19.08.2021. године, а поновљени јавни увид у периоду од 19.11.2021. године до 03.12.2021. године.

На Треће измене и допуне Плана прибављено је позитивно мишљење ГО Медијана, Пантелеј, Палилула и Црвени Крст, као и сагласност Министарства грађевинарства, саобраћаја и инфраструктуре.

**ЈП Завод за урбанизам Ниш Градска управа за грађевинарство**

в.д. Директора, в.д. Начелника,

Иван Грмуша, дипл.инж.грађ. мр Мирољуб Станковић, дипл.инж.арх.

**Б. ГРАФИЧКИ ДЕО**

Карта 1.1. Прегледна карта обухвата Трећих измена и допуна Плана Р 1:50000

Карта 1.2. Извод из Генералног урбанистичког плана Ниша 2010-2025

("Службени лист града Ниша" бр. 43/11, 136/16 и 26/18) Р 1: 5000

Карта 2.1. Б-05 План намене простора Р 1:5000

Карта 2.2. Б-06 План диспозиције објеката за јавне и комуналне функције и мрежа центара Р 1:5000

Карта 2.3. Б-07 План стамбених површина Р 1:5000

Карта 2.4. Б-08 План радних и пословних зона Р 1:5000

Карта 2.5. Б-09 План површина за јавне намене Р 1:5000

Карта 2.6. Б-10 Правила грађења према просторним целинама и урбанистичким зонама Р 1:5000

Карта 2.7. Б-11 План саобраћајне мреже Р 1:5000

Карта 2.8. Б-11-1 Зоне полетно-слетних равни аеродрома Р 1:10000

Карта 2.9. Б-19 План уређења слободних површина и зеленила Р 1:5000

**В. ДОКУМЕНТАЦИЈА**

* Иницијатива Главног урбанисте Града Ниша;
* Одлука о изради Плана са критеријумима;
* Јавни увид;
* Поновљени јавни увид;
* Извештаји Комисије за планове;
* Услови,подаци и мишљења надлежних институција:

1. ЈКП "Градска топлана" Ниш

2. ЈКП "Горица" Ниш

3. ЈКП "Тржница" Ниш

5. ЈКП за водовод и канализацију "Naissus" Ниш

6. ЈКП Дирекција за јавни превоз Града Ниша

7. Завод за заштиту споменика културе Ниш

8. Завод за заштиту природе Србије - Радна јединица у Нишу

9. Градска Управа за имовину и одрживи развој (организациони део за заштиту животне средине), Ниш

10. Градска Управа за имовину и одрживи развој (организациони део за имовинско-правне послове), Ниш

12. Канцеларија за локални економски развој, Ниш

15. Министарство рударства и енергетике, Београд

16. Министарство унутрашњих послова, Сектор за ванредне ситуације - Одељење за ванредне ситуације у Нишу

17. АД "Електромрежа Србије" - Инвестиције и стратегија, Београд

19. "VIP Mobile" д.о.о., Нови Београд

20. Предузеће за изградњу гасоводних система, транспорт и промет природног гаса, А.Д. "Југоросгаз", Београд

21. "Железнице Србије" а.д., Београд

22. ЈП "Путеви Србије", Сектор за стратегију, пројектовање и развој, Београд

23. ЈВП "СРБИЈАВОДЕ", Водопривредни центар "Морава" Ниш

25. "Телеком Србија" а.д., Регија Ниш/ИЈ Ниш/Служба за планирање и развој Ниш, Одељење за планирање и развој приступне мреже Ниш

26. Директорат цивилног ваздухопловства Републике Србије, Београд

27. Министарство грађевинарства, саобраћаја и инфраструктуре, Београд

* Мишљења градских општина;
* Сагласност Министарства грађевинарства, саобраћаја и инфраструктуре;
* Образложење Трећих измена и допуна Плана;

**ОПШТА ДОКУМЕНТАЦИЈА**

**А. ТЕКСТУАЛНИ ДЕО**